Lav et referat af nedenstående tekst:

Tekst:
Det er blevet rigtig dyrt for landmand Lars Mellemkjær at fodre sine søer og smågrise. På gården, der ligger mellem Brønden og Skæve, tænker landmanden nu meget over, at intet foder må gå til spilde. -	Det er efterhånden blevet dyre dråber, siger Lars Mellemkjær, mens han drysser lidt foderpiller ned til smågrisene. For et år siden kostede foderet 1,65 kroner per kilo. Det er nu steget til 3,5 kroner per kilo. Altså mere end en fordobling. For svinebønderne er situationen alvorlig. -	Det kan betyde en ende på vores svineproduktion her på gården i hvert fald. Det er for at sige det som det er, siger Lars Mellemkjær. Tørke i Indien og krig i Ukraine skyld i høje priser Priserne på korn, soya, vitaminer og mineraler er allesammen steget blandt andet som følge af tørke i Indien og krig i Ukraine. Ifølge LandboNord er svinebønderne meget pressede, men der er også et lille lys i horisonten. -	Vi har en formodning om, at når vi når hen til høst, så håber vi på, at vi får fyldt kornlagerne godt op igen. Hvis det lykkedes, så vil vi også se et fald i foderpriserne igen, men det kræver at høsten bliver god, siger Peter Jakobsen, der er foderfagchef ved svinerådgivningen hos LandboNord. Mister 50 kroner per gris Prisen på grisekød er også steget, men ikke ligeså meget som foderet. En landmand får lige nu omkring 11 kroner per kilo gris, han sender på slagteriet, men ifølge Lars Mellemkjær skal svinekødsprisen op på 17 kroner, for at det kan løbe rundt med de nuværende foderpriser. Lars Mellemkjær har lige nu 50 kroner i underskud på hver smågris, han sender ud af stalddøren. Han producerer omkring 18.000 smågrise årligt. -	Jeg har aldrig oplevet noget lignende, siger Lars Mellemkjær. 2018 og 2019 var gode år for Lars Mellemkjær, hvor han fik polstret bankkontoen. Derfor kan han holde til at lave en underskudsforretning i en periode nu. Han har været svinebonde i 28 år, og han håber stadig på at kunne være det i nogle år endnu. -	Hvis det her bliver ved, så kan det betyde, at jeg må ophøre med min svineproduktion før tid, siger Lars Mellemkjær.

Referat:
Nordjyske landmænd er pressede af voldsomt stigende og historisk høje foderpriser. Hvis det ikke snart får en ende, er der landmænd, der må dreje nøglen om.